પ્યાર માસૂમ હોય છે એ વાત સાથે હું સહમત થાઉં છું. હું ચોથા કે પાંચમા ધોરણમાં ભણતો હતો ત્યારે ક્લાસ ટીચરને કહી બેઠેલોઃ મેડમ, મૈં આપ સે પ્યાર કરતા હૂં. જવાબમાં ટીચરે જોરદાર થપ્પડ મારીને દિવસે તારા દેખાડી દીધેલા. પણ, મારા પ્યારે પીછેહઠ ન કરી. લગ્ન પૂર્વે મેં કેટલીયને પ્યાર કર્યો, પરંતુ વેલેન્ટાઈન ડેની ક્યારેય વાટ ન જોઈ. સાચું માનજો મેં એ વિશે ક્યારેય કાંઈ જાણવાની કોશિશ સુદ્ધાં નથી કરી અને એ વિશે હું કશું જાણતો પણ નથી, કારણ પ્યારનો અભાવ ક્યારેય નથી વર્તાયો. પરદેશની આ પ્રથા મૂળ તો લાખો-કરોડોનો ધંધો કરવા માટે જ આપણે ત્યાં ઊજવાતી હોય એવું લાગે છે. હું આ પરંપરાનો વિરોધી છું. જોકે પ્રતિબંધ મૂકવાનું નથી કહેતો, કારણ ઘણા છોકરા-છોકરીઓને આ પરંપરા ગમે છે.